turjo4nis/wikipedia-bn-dump-20250701 huggingface dataset:
লিউকাস

লিউকাস () হচ্ছে একটি গণের নাম। এই গণের প্রথম বিবরণ দেন ১৮১০ সালে রবার্ট ব্রাউন। এই গণে আছে প্রায় ২০০ প্রজাতি। এটি আফ্রিকার বেশিরভাগ, দক্ষিণ ও পূর্ব এশিয়া, ইরান, ভারত, চীন, জাপান, ইন্দোনেশিয়া ইত্যাদি এলাকায় বিস্তৃত, যদিও কিছু প্রজাতি কুইন্সল্যান্ড এবং ভারত মহাসাগরের অন্যান্য দ্বীপে পাওয়া যায়।

প্রজাতিসমূহ 
মার্চ, ২০১৪ পর্যন্ত দ্য প্লান্ট লিস্ট ১৩৩ প্রজাতিকে সুনির্দিষ্ট নামসহ গ্রহণ করেছেঃ

 Leucas abyssinica  
 var. argyrophylla  
 var. brachycalyx  
 Leucas aequistylosa  
 Leucas aggerestris  
 Leucas alba  
 Leucas alluaudii  
 Leucas anandaraoana  
 Leucas angularis  
 Leucas angustissima  
 Leucas argentea  
 var. neumannii  
 Leucas aspera  
 Leucas bakeri  
 Leucas beddomei  
 Leucas biflora  
 Leucas bracteosa  
 Leucas calostachys  
 var. schweinfurthii  
 Leucas capensis  
 Leucas cephalantha  
 Leucas cephalotes  
 Leucas chinensis  
 f. riukiuensis  
 Leucas ciliata  
 Leucas clarkei  
 Leucas collettii  
 Leucas cuneifolia  
 Leucas decemdentata  
 var. angustifolia  
 var. sebastiana  
 Leucas deflexa  
 var. biglomerulata  
 var. deflexa  
 var. kondowensis  
 Leucas densiflora  
 Leucas deodikarii  
 Leucas dhofarensis  
 Leucas diffusa  
 Leucas discolor  
 Leucas ebracteata  
 Leucas ellipticifolia  
 Leucas eriostoma  
 var. lanata  
 Leucas flagellifera  
 Leucas fulvipila  
 Leucas glabrata  
 Leucas grandis  
 Leucas hagghierensis  
 Leucas helferi  
 Leucas helianthemifolia  
 Leucas helicterifolia  
 Leucas hephaestis  
 Leucas hirta  
 Leucas hirundinaris  
 Leucas hyssopifolia  
 Leucas inflata  
 Leucas jamesii  
 Leucas kishenensis  
 Leucas lamiifolia  
 Leucas lanata  
 Leucas lanceifolia  
 Leucas lavandulifolia  
 Leucas longifolia  
 Leucas macrantha  
 Leucas manipurensis  
 Leucas marrubioides  
 Leucas martinicensis  
 Leucas masaiensis  
 var. tricrenata  
 var. venulosa  
 Leucas mathewiana  
 Leucas menthifolia  
 var. fulva  
 var. menthifolia  
 Leucas milanjiana  
 Leucas minimifolia  
 Leucas minutiflora  
 Leucas montana  
 Leucas mukerjiana  
 Leucas mwingensis  
 Leucas nepetifolia  
 Leucas neufliseana  
 Leucas neuflizeana  
 Leucas nubica  
 Leucas nutans  
 Leucas nyassae  
 var. velutina  
 Leucas oligocephala  
 var. bowalensis  
 var. oligocephala  
 Leucas ovata  
 Leucas pearsonii  
 Leucas pechuelii  
 Leucas penduliflora  
 Leucas pilosa  
 Leucas prostrata  
 Leucas pseudoglabrata  
 Leucas pubescens  
 Leucas rosmarinifolia  
 Leucas royleoides  
 Leucas ruspoliana  
 Leucas samhaensis  
 Leucas sebaldiana  
 Leucas sexdentata  
 Leucas sivadasaniana  
 Leucas somalensis  
 Leucas songeana  
 Leucas spiculifolia  
 Leucas stachydiformis  
 Leucas stelligera  
 Leucas stormsii  
 Leucas stricta  
 Leucas subarcuata  
 Leucas suffruticosa  
 Leucas teres  
 Leucas tettensis  
 Leucas tomentosa  
 Leucas tsavoensis  
 Leucas urticifolia  
 Leucas urundensis  
 Leucas usagarensis  
 Leucas vestita  
 var. angustifolia  
 var. oblongifolia  
 var. sericostoma  
 Leucas virgata  
 Leucas volkensii  
 Leucas welwitschii  
 Leucas wightiana  
 Leucas wilsonii  
 Leucas zeylanica  
 var. walkeri

তথ্যসূত্র

লামিয়াসি গণ
কলকাতা মেট্রো রেল কর্পোরেশন

কলকাতা মেট্রো রেল নিগম (কেএমআরসি), ২০০৮ সালে ভারত সরকার উদ্যোগে গঠিত হয়েছিল। এটি কলকাতা মেট্রো লাইন ২ (পূর্ব পশ্চিম মেট্রো নামেও পরিচিত) বাস্তবায়ন করে, এবং দুটি শহর কলকাতা ও হাওড়াকে একসাথে সংযুক্ত করে। আংশিকভাবে নির্মানাধীন মেট্রোরেল রুটটি গঙ্গা নদীর তীরবর্তী অংশ সহ আংশিকভাবে ভূগর্ভস্থ হবে। ১৬.৬ কিমি রুটের ভূগর্ভস্থ এবং উত্তোলিত অংশে প্রতিটি ছয়টি স্টেশন থাকবে। টার্মিনাল স্টেশনগুলি সল্টলেক সেক্টর V এবং হাওড়া ময়দান হবে। উত্তোলিত অংশে মেট্র চলাচল ১৩ ফেব্রুয়ারি ২০২০ তে শুরু হয়।

মালিকানা

ইতিহাস 
কেএমআরসি ৫০-৫০ অংশীদারত্বের ভিত্তিতে, পশ্চিমবঙ্গ সরকার এবং ভারত সরকারের মধ্যে একটি যৌথ উদ্যোগ সংস্থা হিসাবে গঠিত হয়েছিল। নগর উন্নয়ন মন্ত্রক (বর্তমানে আবাসন ও নগর বিষয়ক মন্ত্রক হিসাবে নামকরণ করা হয়েছে), ভারত সরকারের অংশের শেয়ারগুলি রাখে।

২৩ আগস্ট ২০১২-তে সিদ্ধান্ত নেওয়া হয়েছিল যে পশ্চিমবঙ্গ সরকার তার সমস্ত শেয়ার কেএমআরসি থেকে প্রত্যাহার করবে এবং জাপান আন্তর্জাতিক সহযোগিতা সংস্থা (জিকা), ভারত সরকারের সাথে কেএমআরসি-র অংশীদার হবে। এইভাবে পশ্চিমবঙ্গ সরকার তার সমস্ত শেয়ার রেল মন্ত্রকে দিয়েছিল এবং কলকাতা মেট্রোকে আবারও কেন্দ্রীয় সরকার সত্তায় পরিণত করেছিল।

এখনকার অবস্থা 
বর্তমান শেয়ারহোল্ডারদের নিচে দেওয়া হল-

 রেল মন্ত্রক ৭৪% (পশ্চিমবঙ্গ সরকারের শেয়ার সহ)
 আবাসন ও নগর বিষয়ক মন্ত্রক ২ 26%

৩১ মার্চ ২০১৭ পর্যন্ত, ইক্যুইটি হোল্ডিংয়ের বিশদ-

 রেল মন্ত্রক ₹৭২১.৫০ কোটি (মার্কিন $১০০ মিলিয়ন)
 আবাসন ও নগর বিষয়ক মন্ত্রক ₹৩৩৯ কোটি (মার্কিন $৪৮ মিলিয়ন)

বাধার মুখোমুখি 
কেএমআরসি যে মূল সমস্যাটির মুখোমুখি হয়েছিল তা ছিল জমি সম্পর্কিত। বেশিরভাগ জায়গাগুলি, জমি না পাওয়া এর ফলে প্রকল্পটি একাধিকবার বিলম্বিত হয়েছে। তাদের কয়েকটি নিচে উল্লেখ করা হয়েছে-

 লাইন ২ এর সেন্ট্রাল স্টেশন নির্মাণের জন্য জমি সমস্যা, যার জন্য রুট পুনরায় সাজানো হয়।
 দত্তবাদ এলাকাতে উত্তোলিত অংশে পিয়ার স্থাপনের জন্য জমি সমস্যা এবং রাইটসের দ্বারা পুনরায় নিরীক্ষা করা।
 মহাকরণ স্টেশন নির্মাণে জমি ও পুনর্বাসনের সমস্যা এবং তাই স্টেশনটির স্থান পরিবর্তন করা।

অন্যান্য সমস্যাগুলি হ'ল-

 শিয়ালদা থেকে হাওড়া পর্যন্ত নতুন সংযুক্ত রুটের চূড়ান্তকরণে বিলম্ব।
 অনুপযুক্ত তহবিল প্রবাহ।
 ট্র্যাফিক ডাইভারশন সম্পর্কিত সমস্যাগুলি বিলম্বের কারণও করেছিল।

তথ্যসূত্র

বহিঃসংযোগ 
 Official website
 Meet on E-W Metro safety (Times of India) 

কলকাতা মেট্রো
কলকাতার পরিবহন
ভারতে প্রস্তাবিত দ্রুতগামী গণপরিবহন ব্যবস্থা
পাওয়ার রেঞ্জার্স এস.পি.ডি

পাউয়ার রেনজার এস.পি.ডি হল আমেরিকান টেলিভিশন সিরিজ। এটা পাউয়ার রেনজারের ১৩ তম সিরিজ। এটা সেনটাই এর উপর ভিত্তি করে। এটা সুপার সেনটাই এর উপর ভিত্তি করে। এটা সব প্রথম আত্মপ্রকাশ ৫ ফেব্রুয়ারিতে। যেটি সম্প্রচার করে এবিসি ফ্যামেলি।

পাউয়ার রেঞ্জার্স এস.পি.ডি প্রথম ২২টি পর্ব এবিসি ফ্যামেলি সম্প্রচার করে। এরপরে ১৬টি পর্ব ডিজনি টুন সম্প্রচার করে। এস.পি.ডি এর অর্থ স্পেস পেট্রোল ডেল্টা। এটা কোরিয়ান ভাষায় সম্প্রচার করা হয়। আর এটা জাপানি ভাষায় ডাব করা হয়েছে। জাপানি ভাষা এর দুইটি ডিভিডি ভিডিও এর খন্ড প্রকাশিত হয়েছে ২০১১ সালে।

কাহিনীসংক্ষেপ
২০২৫ খ্রিষ্টাব্দ তখন পৃথিবীতে মানুষ এবং ভিনগ্রহীরা একসাথে শান্তির সাথে বাস করে। তখন তাদের শান্তি নষ্ট করার জন্য কিছু খারাপ ভিনগ্রহী ঝামেলা করে। আর পৃথিবীর শান্তি রক্ষার দায়িত্ব পালন করেন এস.পি.ডি। যারা হল এক প্রকারের স্পেশাল পুলিশ। তাদের নেতা হলেন ডোগি। যে একজন ভিনগ্রহী। এস.পি.ডি নানা প্রকার আধুনিক অস্ত্রের সাহায্যে তাদের প্রতিরোধ করে এবং পৃথিবীকে রক্ষা করে।

অভিনয়ে
পাউয়ার রেঞ্জাস্
 ব্রানডোন জে ম্যাকলারেন-জ্যাক ল্যানডোরস, লাল রেঞ্জার
ক্রিস ভাইয়োলেট-স্কাই, নীল রেঞ্জার
ম্যাট আস্টিন-ব্রিজ ক্যারসন, সবুজ রেঞ্জার
মোনিকা মে-এলিজাবেথ "জে" দেলগাদো,হলুদ রেনঞ্জার
অ্যালাসিয়া পুরোট-সিডনি "সিড" ড্রিউ,গোলাপি রেঞ্জার
ব্রেট স্টিওয়ার্ট-স্যাম, মেগা রেঞ্জার
রাফি, ডার্ক Ranger
মিত্রশক্তি

জুই টুই-কমান্ডার অনুবিস ডোগি কারগার, স্যাডো রেঞ্জার
বারনি ডুনচান-পিগি
কেলসন হেন্ডারসন-বুম

ভিলেন

রেনে নাওপাহু-সম্রাট গুরুমম
ওলিভা জেমস-মোরা
জেসিপিন ড্যাভিসন-মোরাগানা
জিম ম্যাকলারচি

ভিডিও গেমস
একটি গেম তৈরী করা হয়েছে পাউয়ার রেঞ্জাস্ ডেল্টা সিরিজের জন্য। এই গেমটিতে ৬টি পাউয়ার রেঞ্জাস্ এর চরিত্র আছে।

কমিক
২০০৫ সালে যুক্তরাজ্যে সর্বপ্রথম পাউয়ার রেঞ্জার এস.পি.ডি এর কমিক। যেটি প্রকাশ করে জেটিক্স ম্যাগাজিন। জেটিক্স ম্যাগাজিন জেটিক্স চ্যানেলের অফিসিয়াল ম্যাগাজিন।এই চ্যানেল যুক্তরাজ্যে এস.পি.ডি. সম্প্রচার করত।

তথ্যসূত্র

বহিঃসংযোগ
 

ইংরেজি ভাষার টেলিভিশন অনুষ্ঠান
২০২০-এর দশকের পটভূমিতে টেলিভিশন ধারাবাহিক
২০২৫-এর পটভূমিতে টেলিভিশন ধারাবাহিক
কেভিন ওব্রায়েন (ক্রিকেটার)

কেভিন জোসেফ ওব্রায়েন (জন্ম: ৪ মার্চ, ১৯৮৪) আইরিশ ক্রিকেটার। আয়ারল্যান্ড ক্রিকেট দলের অন্যতম ক্রিকেটার কেভিন ওব্রায়েন মূলতঃ একজন অল-রাউন্ডার। মাঝারি থেকে নিম্নসারির যে-কোন অবস্থানে থেকে ডানহাতে আক্রমণাত্মক ব্যাটিং করে থাকেন। এছাড়াও তিনি কার্যকরী ডানহাতি মিডিয়াম-ফাস্ট বোলার। ঘরোয়া ক্রিকেটে রেলওয়ে ইউনিয়ন ক্রিকেট ক্লাবে খেলছেন। এছাড়াও ইংরেজ কাউন্টি ক্রিকেটে অনেকগুলো ক্লাবে খেলেছেন। ২০০৯ সালে নটিংহ্যামশায়ার দলে খেলেছিলেন।

প্রারম্ভিক জীবন 
কেভিন ওব্রায়েন বলসব্রিজের মারিয়ান কলেজে অধ্যয়ন করেন। বাজারজাতকরণ ও বিজ্ঞাপন বিষয়ে তিনি স্নাতক ডিগ্রী লাভ করেন। তার ভাই নায়ল ওব্রায়েনও আয়ারল্যান্ড দলের অন্যতম সদস্য। তাদের বাবা ব্রেন্ডন আয়ারল্যান্ডের পক্ষে ৫২ খেলায় প্রতিনিধিত্ব করেন।

সিয়ারা নাম্নী বোন আয়ারল্যান্ড মহিলা হক দলে খেলেছেন। এছাড়াও ডাবলিনভিত্তিক ক্রিকেট একাডেমি পরিচালনা করছেন। ২০০৪ সালের অনূর্ধ্ব-১৯ ক্রিকেট বিশ্বকাপে আয়ারল্যান্ড দলের প্রতিনিধিত্ব করেন। প্রতিযোগিতায় তিনি ২৪১ রান করেন ও দলকে প্লেন সেমি-ফাইনালে নিয়ে যান। এরপূর্বে আয়ারল্যান্ড দল অস্ট্রেলিয়ার কাছে পরাজিত হয়েছিল। এর পরের বছরই তিনি এমসিসি ইয়ং ক্রিকেটার্স দলে খেলেন।

খেলোয়াড়ী জীবন 
২০০৬ সালে আয়ারল্যান্ডের উদ্বোধনী একদিনের আন্তর্জাতিকের মাধ্যমে তার ওডিআই অভিষেক ঘটে। বেলফাস্টে ইংল্যান্ডের বিরুদ্ধে অনুষ্ঠিত ঐ খেলায় তিনি ১০ ওভারে ৪৭ রান দিয়ে অ্যান্ড্রু স্ট্রসের উইকেটটি পান নিজের প্রথম বলেই। ৮ নম্বরে ব্যাটিংয়ে নেমে তিনি ৪৮ বলে ৩৫ করেন। খেলায় আয়ারল্যান্ড দল ৩৮ রানে পরাজিত হয়। ২০১০ সালে ক্রিকেট আয়ারল্যান্ডের সাথে পূর্ণাঙ্গভাবে খেলার জন্য চুক্তিবদ্ধ ছয় খেলোয়াড়ের তিনিও অন্যতম। ২ মার্চ, ২০১১ তারিখে বিশ্বকাপ ক্রিকেটে ইংল্যান্ডের বিপক্ষে দ্রুততম সেঞ্চুরি করার গৌরব অর্জন করেন।

জানুয়ারি, ২০১২ থেকে ট্রেন্ট জনস্টনের কাছ থেকে আয়ারল্যান্ড ক্রিকেট দলের সহঃ অধিনায়কত্বের দায়িত্ব পালন করছেন তিনি। এর অল্প কিছুদিন পর ক্রিকেট আয়ারল্যান্ড চুক্তিবদ্ধ খেলোয়াড়ের সংখ্যা ১৫ থেকে ২৩-এ বৃদ্ধি করে। এ-শ্রেণীভূক্ত চুক্তিবদ্ধ চারজন খেলোয়াড়দের একজন মনোনীত হন ওব্রায়েন। ২০১৩ সালে আইসিসি’র সহযোগী ও অনুমোদনলাভকারী বর্ষসেরা ক্রিকেটারের পুরস্কার পান।

পাকিস্তানের বিপক্ষে নিজের এবং দলের অভিষেক টেস্টের চতুর্থ দিনে দেশের হয়ে প্রথম শতক করার কৃতিত্ব অর্জন করেন।

ক্রিকেট বিশ্বকাপ 
ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য কেভিন-সহ ১৫-সদস্যের চূড়ান্ত তালিকা প্রকাশ করে। ২৫ ফেব্রুয়ারি, ২০১৫ তারিখে আয়ারল্যান্ড দল গ্রুপ-পর্বে সংযুক্ত আরব আমিরাত দলের বিপক্ষে অংশগ্রহণ করে। খেলায় তিনি উইলসনের সাথে (৮০) জুটি গড়ে দলকে ২ উইকেটের ব্যবধানে জয়লাভে সহায়তা করেন।

তথ্যসূত্র

বহিঃসংযোগ 

 
 
 

আইরিশ ক্রিকেটার
১৯৮৪-এ জন্ম
জীবিত ব্যক্তি
আয়ারল্যান্ডের একদিনের আন্তর্জাতিক ক্রিকেটার
২০০৭ ক্রিকেট বিশ্বকাপের ক্রিকেটার
২০১১ ক্রিকেট বিশ্বকাপের ক্রিকেটার
২০১৫ ক্রিকেট বিশ্বকাপের ক্রিকেটার
আয়ারল্যান্ডের টুয়েন্টি২০ আন্তর্জাতিক ক্রিকেটার
নটিংহ্যামশায়ারের ক্রিকেটার
গ্লুচেস্টারশায়ারের ক্রিকেটার
সমারসেটের ক্রিকেটার
সারের ক্রিকেটার
ত্রিনবাগো নাইট রাইডার্সের ক্রিকেটার
রংপুর রাইডার্সের ক্রিকেটার
টুয়েন্টি২০ কাপে সেঞ্চুরিকারী
কাউন্টি ডাবলিন থেকে আগত ক্রিকেটার
আয়ারল্যান্ডের টেস্ট ক্রিকেটার
আয়ারল্যান্ড ক্রিকেট দলের অধিনায়ক
নর্দার্ন ডিস্ট্রিক্টসের ক্রিকেটার
লিচেস্টারশায়ারের ক্রিকেটার
টেস্ট ক্রিকেট অভিষেকে সেঞ্চুরি করা ক্রিকেটার
কওমী তারানা

কওমী তারানা, প্রারম্ভিক শব্দাবলি "পাক সরজমীন" দ্বারাও পরিচিত, হলো ইসলামি প্রজাতন্ত্রী পাকিস্তানের জাতীয় সঙ্গীত। ১৯৫৪ সালের আগস্টে গানটি আনুষ্ঠানিকভাবে পাকিস্তান অধিরাজ্যের জাতীয় সঙ্গীত হিসেবে গৃহীত হয়। গানটি ১৯৫২ সালে হাফিজ জলন্ধরি দ্বারা রচিত এবং ১৯৪৯ সালে আহমাদ গোলাম আলী ছাগলা দ্বারা সুর প্রদত্ত। গৃহীত হওয়ার বছরই আহমেদ রুশদি, কওকাব জাহান, রশীদা বেগম, নাজম আরা, নসীমা শাহীন, জওয়ার হোসাইন, আখতার আব্বাস, গোলাম দস্তগীর, আনোয়ার জহির, আখতার ওয়াসী আলী-সহ পাকিস্তানের এগারোজন প্রধান শিল্পী গানটি রেকর্ড করেন।

গানটি ধ্রুপদী উর্দুতে রচিত হলেও গানটি অত্যধিক ফার্সি প্রভাবিত এবং এতে পাকিস্তানের প্রচলিত ভাষা উর্দুর "কা" শব্দটি কেবল ব্যবহৃত হয়েছে – ফলে উর্দু ও ফার্সি উভয় ভাষায় গানটি অনেকাংশে পারস্পরিক বোধগম্য।

ইতিহাস 
১৯৪৯ সালে পাকিস্তানি সংগীতশিল্পী ও সুরকার আহমেদ জি চাগলা এটিতে সুর এবং প্রাচ্য এবং পাশ্চাত্য উভয় সংগীতের ছাপ প্রতিফলিত হয়। একুশটি বাদ্যযন্ত্র এবং আটত্রিশটি ভিন্ন সুর গানটি বাজানোর জন্য ব্যবহৃত হয়, যার সময়কাল ছিল ৮০ সেকেন্ড।

চরণ

আরও দেখুন 
পাক সার জমিন সাদ বাদ (উপন্যাস)
পাকিস্তানের জাতীয় পতাকা
পাকিস্তানের জাতীয় প্রতীক
পাকিস্তান জিন্দাবাদ, পূর্ব পাকিস্তানের রাজ্য সঙ্গীত

টীকা

তথ্যসূত্র 

জাতীয় সঙ্গীত
পাকিস্তানের জাতীয় প্রতীক
পাকিস্তানি সঙ্গীত
বিশ্বজিৎ চট্টোপাধ্যায়

বিশ্বজিৎ চট্টোপাধ্যায়  (সম্পূর্ণ নাম: বিশ্বজিৎ দেব চট্টোপাধ্যায়) বাংলা ও হিন্দি চলচ্চিত্র জগতের একজন জনপ্রিয় অভিনেতা। তার ছেলে প্রসেনজিৎ চট্টোপাধ্যায়ও একজন বিখ্যাত বাঙালি অভিনেতা। জন্ম কলকাতা, পশ্চিমবঙ্গে এবং পরে তিনি বোম্বে গিয়ে হিন্দি চলচ্চিত্রে অভিনয় শুরু করেন।

শুরু 
বিশ্বজিৎ চ্যাটার্জির জন্ম ব্রিটিশ ভারতের কলকাতায়। তার পিতা রণজিৎ চট্টোপাধ্যায় পেশায় ছিলেন একজন চিকিৎসক।  কলকাতায় কয়েকটি ছবিতে যেমন, মায়ামৃগ  (১৯৬০), দুই ভাই  (১৯৬১) এরপর তিনি মুম্বই চলে যান। ১৯৬২ সালে তিনি হিন্দি চলচ্চিত্র বিশ সাল বাদ-এ অভিনয় করেন।

পরবর্তী জীবন 
১৯৭৫ সালে, বিশ্বজিৎ কেহেতে হে মুজকো রাজা ছবিটি প্রযোজনা ও পরিচালনা করেন। এই ছবিতে অভিনয় করে ধর্মেন্দ্র, হেমা মালিনী, শত্রুঘ্ন সিনহা এবং রেখা। এরপর তিনি আবার অভিনয় জীবনে ফিরে যান।

রাজনৈতিক জীবন
২০১৪ সালের সাধারণ নির্বাচনে বিশ্বজিৎ লোকসভার দিল্লী আসন থেকে তৃণমূল কংগ্রেসের প্রার্থী হয়েছিলেন। তিনি ৯০৯ টি ভোট পেয়ে ৭ম স্থান অর্জন করেন।

চলচ্চিত্রের তালিকা 

কংস - কৃষ্ণ
ডাক হরকরা (১৯৫৯)
নতুন ফসল (১৯৬০)
বঁধু - বসন্ত চৌধুরীর ছোট ভাই
মায়ামৃগ (১৯৬০)
কঠিন মায়া (১৯৬১)
দুই ভাই (১৯৬১)
নব দিগন্ত (১৯৬২)
শেষ পর্যন্ত
ধুপ ছায়া (১৯৬২)
দাদা ঠাকুর (১৯৬২)
বিশ সাল বাদ (১৯৬২)
বিন বাদাল বারসাত (১৯৬৩)
সেহনাই (১৯৬৪)
প্রভাতের রঙ (১৯৬৪)
মজবুর (১৯৬৪)
কোহরা (১৯৬৪)
ক্যায়সে কাহু (১৯৬৪)
গোধূলী বেলায় (১৯৬৪)
এপ্রিল ফুল (১৯৬৪)
মেরে সানাম (১৯৬৫)
দো দিল (১৯৬৫)
ইয়ে রাত ফির না আয়েগি (১৯৬৬)
সাগাই (১৯৬৬)
বিবি অওর মাকান (১৯৬৬)
অশ্র (১৯৬৬) - অমর কুমার
 নাইট ইন লন্ডন (১৯৬৭) জীবন
 নাই রোশনি (১৯৬৭) প্রকাশ
 জাল (১৯৬৭)
 হরে কাঞ্চ কি চুরিয়ান (১৯৬৭)
 ঘর কা চিরাগ (১৯৬৭)
 ভাসনা (১৯৬৮)
 কিসমত (১৯৬৮)
 দো কালিয়ান (১৯৬৮)
 চৌরঙ্গী (১৯৬৮)
 মনিহার
 তামান্না (১৯৬৯)
 রাহগির (১৯৬৯)
 প্যায়ার কা স্বপ্না (১৯৬৯)
 পরদেশি (১৯৭০)
 ইশক পার জোর নাহিন (১৯৭০)
 গড় নাসিমপুর
 মেইন সুন্দর হুন (১৯৭১)
 সারারাত (১৯৭২)
 চৈতালি (১৯৭২)
 কুহেলি (১৯৭১)
 শ্রীমান পৃথ্বীরাজ (১৯৭৩)
 মেহমান (১৯৭৩)
 আমি সিরাজের বেগম (১৯৭৩)
 প্রন্তারেখা (১৯৭৪)
 দো আঁখেন (১৯৭৪)
 ফির কাব মিলোগি (১৯৭৪)
 কাহতে হ্যায় মুজকো রাজা (১৯৭৫)
 জয় বজরং বলি (১৯৭৬)
 নামি চোর (১৯৭৭)
 বাবা তারকনাথ (১৯৭৭)
 দো শিকারি (১৯৭৯)
 হাম কদম (১৯৮০)
 অমর গীতি (১৯৮৩)
 আনন্দ অউর আনন্দ (১৯৮৪)
 সাহেব (১৯৮৫)
 কৃষ্ণ-কৃষ্ণ (১৯৮৬)
 আল্লাহ রাখহ্যাঁ (১৯৮৬)
 বেলাগাম (১৯৮৮)
 জিম্মেদার (১৯৯০)
 জিগারওয়ালা (১৯৯১)
 মেহবুব মেরে মেহবুব (১৯৯২)

তথ্যসূত্র 

Biswajit:44 Saal Baad - Devinder Bir Kaur's interview for The Tribune, Chandigarh

বহিঃসংযোগ

১৯৩৬-এ জন্ম
জীবিত ব্যক্তি
২০শ শতাব্দীর ভারতীয় অভিনেতা
মুম্বইয়ের অভিনেতা
হিন্দি চলচ্চিত্র অভিনেতা
ভারতীয় চলচ্চিত্র অভিনেতা
পশ্চিমবঙ্গের ভারতীয় জনতা পার্টির রাজনীতিবিদ
ভারতীয় অভিনেতা
ভারতীয় চলচ্চিত্র পরিচালক
বাংলা চলচ্চিত্র অভিনেতা
হিন্দি চলচ্চিত্র পরিচালক
কলকাতার অভিনেতা
পশ্চিমবঙ্গের অভিনেতা
২০১৪-এ ভারতের সাধারণ নির্বাচনের প্রার্থী
পশ্চিমবঙ্গের তৃণমূল কংগ্রেসের রাজনীতিবিদ
কেহেতে হে মুজকো রাজা

কেহেতে হে মুজকো রাজা ১৯৭৫ সালে মুক্তিপ্রাপ্ত বিশ্বজিৎ চ্যাটার্জী পরিচালিত ভারতীয় চলচ্চিত্র। এই ছবিতে অভিনয় করেছেন ধর্মেন্দ্র, হেমা মালিনী, শত্রুঘ্ন সিনহা এবং রেখা।

অভিনয়ে
 ধর্মেন্দ্র 
 বিশ্বজিৎ চ্যাটার্জী   
 হেমা মালিনী  
 রেখা  
 শত্রুঘ্ন সিনহা 
 নাদিরা   
 বিপিন গুপ্ত
 কেষ্ট মুখার্জী   
 অভি ভট্টাচার্য
 অলকা

সঙ্গীত

বহিঃসংযোগ
 

হিন্দি ভাষার চলচ্চিত্র
১৯৭৫-এর চলচ্চিত্র
১৯৭০-এর দশকের হিন্দি ভাষার চলচ্চিত্র
রাহুল দেববর্মণ সুরারোপিত চলচ্চিত্র
হে উৎসব ঢাকা

হে উৎসব ঢাকা বাংলাদেশের রাজধানী ঢাকায় অনুষ্ঠিত একটি সাহিত্য উৎসব। এটি যুক্তরাজ্যের হে ফেস্টিভাল অফ লিটারেচার অ্যান্ড আর্টসের পৃষ্ঠপোষক কর্তৃক আয়োজিত হয়ে থাকে। হে ঢাকা ২০১১ সালে পিটার ফ্লোরেন্স এবং তাহমিমা আনাম কর্তৃক ঢাকায় প্রতিষ্ঠিত হয়েছিল এবং এরপর থেকে প্রতি বছর এই উৎসবের আয়োজন হয়ে আসছে।

প্রতি বছর এই উৎসব ঢাকা জেলার রমনা এলাকায় বাংলা একাডেমির ঐতিহাসিক স্থানে অনুষ্ঠিত হয়।

ইতিহাস
২০১১ সালে ঢাকার ব্রিটিশ কাউন্সিল প্রাঙ্গণে পরীক্ষামূলকভাবে মাত্র এক দিনের জন্যে শুরু হয়েছিল হে উৎসব। লোকসমাগমের কারণে পরের বছর ২০১২ সালে থেকে এটি নিয়মিতভাবে বাংলা একাডেমির প্রাঙ্গণে আয়োজিত হয়ে আসছে।

তথ্যসূত্র

বহিঃসংযোগ
 হে উৎসবের হোমপেজে

বাংলাদেশের সাহিত্য উৎসব
ঢাকার সাংস্কৃতিক উৎসব
ফুজিকো ফুজিও

ফুজিকো ফুজিও দু'জন জাপানি মাঙ্গা শিল্পীর দ্বারা গঠিত একটি মাঙ্গা রচনা যুগলের একটি ছদ্মনাম. তাদের আসল নাম  এবং  ছিলেন মাঙ্গার দুই জন লেখক। তারা ১৯৫১ সালে এ বিষয়ে একটি চুক্তি করে। ১৯৫৫ সালে তারা উভয়ে ফুজিকো ফুজিও নাম ব্যবহার করেন। ১৯৮৭ সালে তারা চুক্তি ভঙ্গ করে। তারা নানা রকম গল্পে ও অঙ্কন কাজে একই নাম ব্যবহার করলেও তাদের নামে হালকা পার্থক্য ছিল। আবিকো ব্যবহার করতেন ফুজিকো ফুজিও এ। আর ফুজিমোতো ব্যবহার করতেন ফুজিকো এফ. ফুজিও। তারা তাদের কর্মজীবনে প্রচুর পুরস্কার লাভ করেছে। যেটি ডোরেমনের জন্য। ডোরেমন সবচেয়ে বেশীদিন চলমান সিরিজ। ডোরেমন রচনার জন্য অনেক পুরস্কার লাভ করেছেন। ডোরেমনকে জাপানের সংস্কৃতির প্রতিক বলা হয়।

তথ্যসূত্র

বহিঃসংযোগ
 Yahoo! カテゴリ – 漫画家 藤子不二雄 
 Profile of Fujiko Fujio  at The Ultimate Manga Guide
 Profile of Fujiko F. Fujio  at The Ultimate Manga Guide
 Profile of Fujiko Fujio A  at The Ultimate Manga Guide

১৯৩৩-এ জন্ম
১৯৯৬-এ মৃত্যু
মাঙ্গা শিল্পী
আর্ট ডুয়োস
ফুজিকো ফুজিও
১৯৩৪-এ জন্ম
২০২২-এ মৃত্যু
ছদ্মনামধারী শিল্পী
বাণীকান্ত কাকতি

বাণীকান্ত কাকতি ()  অসমীয়া সাহিত্য ও সংস্কৃতির একজন একনিষ্ঠ সেবক। অসমীয়া সাহিত্য জগতে তার অবদান যথেষ্ট ।

শিক্ষা
বাণীকান্ত কাকতির পিতামহ পরমানন্দ কাকতি বাটিকুরিহা নিম্ন প্রাথমিক বিদ্যালয়ের শিক্ষক ছিলেন। পরামনন্দ কাকতি রাধা পণ্ডিত নামেই সর্বাধিক পরিচিত। উপযুক্ত বয়সে বাণীকান্তকে কাকতী পিতামহের বিদ্যালয়ে নামভর্তি করানো হয় ও মনোযোগ সহকারে অধ্যয়ন করে বাণীকান্ত কাকতি প্রাথমিক বিদ্যালয়ের শিক্ষা সমাপ্ত করেন। ১৯০৫ সনে তিনি বরপেটা উচ্চবিদ্যালয়ে নামভর্তি করেন। সেই সময়ে বরপেটা হাইস্কুলের প্রধান শিক্ষক ছিলেন কালীমোহন গুপ্ত। বাণীকান্ত প্রবেশিকা পরীক্ষায় উত্তীর্ণ হওয়ার পর ১৯১১ সনে অসমের একমাত্র উচ্চ শিক্ষার প্রতিষ্ঠান কটন কলেজে নামভর্তি করেন।৷

কর্মজীবন
১৯১৮ সনে অধ্যাপক রুপে কটন কলেজে যোগদান করেন। ১৯৪৭ তাকে কলেজের অধ্যক্ষ পদে পদোন্নতি করা হয়। ১৯৪৯ সনের জানুয়ারি মাস পর্যন্ত তিনি কলেজের অধ্যক্ষ রুপে কার্যনির্বাহ করে অবসর গ্রহণ করেন। সেই বছরে তিনি গুয়াহাটি বিশ্ববিদ্যালয়ের অসমীয়া বিভাগে অধ্যাপক রুপে যোগদান করেন ও মৃত্যু পর্যন্ত এই পদে অধিষ্ঠিত ছিলেন ।

ব্যক্তিগত জীবন
১৯১৬ সনে বাণীকান্ত কাকতি বরপেটার উমাকান্ত দাসের কন্যা কনকলতাকে বিবাহ করেন। তাদের তিনটি পুত্র ও এক কন্যা সন্তানের জন্ম হয়।

প্রকাশিত পুস্তক

ইংরেজি পুস্তক
 Assamese: Its formation and Development
 Mother Goddess Kamakhya
 Life and Teachings of Sankardeva
 Vaishnavite Myths and legends

অসমীয়া পুস্তক
 পুরণি অসমীয়া সাহিত্য
 সাহিত্য আরু প্রেম
 কলিতা জাতির ইতিবৃত্ত
 পুরণি কামরূপত ধর্মর ধারা
 পখিলা

তথ্যসূত্র

১৮৯৪-এ জন্ম
১৯৫২-এ মৃত্যু
ভারতীয় সাহিত্য সমালোচক
অসমীয়া ভাষার লেখক
কলকাতা বিশ্ববিদ্যালয়ের প্রাক্তন শিক্ষার্থী
জেমস সাদারল্যান্ড (ক্রিকেট প্রশাসক)

জেমস আলেকজান্ডার সাদারল্যান্ড (জন্ম: ১৪ জুলাই, ১৯৬৫) ইস্ট মেলবোর্নে জন্মগ্রহণকারী সাবেক অস্ট্রেলীয় প্রথম-শ্রেণীর ক্রিকেটার। বর্তমানে তিনি ক্রিকেট প্রশাসকের দায়িত্ব পালন করছেন। তিনি ২০০১ থেকে ২০১৮ সাল পর্যন্ত ক্রিকেট অস্ট্রেলিয়ার প্রধান নির্বাহী কর্মকর্তা (সিইও) হিসেবে দায়িত্ব পালন করেন। জেমস সাদারল্যান্ড ঘরোয়া শেফিল্ড শিল্ডে ভিক্টোরিয়া দলের প্রতিনিধিত্ব করেছেন।

খেলোয়াড়ী জীবন 
ডানহাতি ফাস্ট-মিডিয়াম বোলার সাদারল্যান্ড প্রথম-শ্রেণীর ক্রিকেটে সেন্ট কিল্ডা ক্রিকেট গ্রাউন্ডে কুইন্সল্যান্ডের বিপক্ষে অভিষিক্ত হন। ঐ খেলায় প্রতিপক্ষের স্কট মুলারেরও অভিষেক ঘটেছিল। কার্ল র‌্যাকেম্যানকে আউট করার মাধ্যমে তিনি তার প্রথম উইকেট পান। দ্বিতীয় ইনিংসে তিনি আরও দু’টি উইকেট পান। তারমধ্যে স্টুয়ার্ট লয়ের উইকেট অন্যতম। পরের সপ্তাহে শেফিল্ড শিল্ডের ফাইনালে ভিক্টোরিয়া দল নিউ সাউথ ওয়েলসকে পরাভূত করলেও তিনি পল জ্যাকসনের কাছে স্থানচ্যুত হন ও দ্বাদশ ব্যক্তির আসন পান।

ক্রিকেট প্রশাসক 
সাদারল্যান্ডের ক্রিকেট জীবনের সমাপ্তি ঘটলে তিনি কার্লটন ফুটবল ক্লাবের আর্থিক ব্যবস্থাপক হিসেবে দায়িত্ব লাভ করেন। ১৯৯৮-৯৯ মৌসুমে ভিক্টোরিয়া দলের সহকারী কোচের দায়িত্ব পান। এরফলে তিনি তৃতীয় স্তরের কোচের মর্যাদা পান। এছাড়াও তিনি মেলবোর্ন ইউনিভার্সিটি ক্রিকেট ক্লাবেরও কোচ ছিলেন। এ দলের পক্ষেই তিনি প্রথম-গেডের ক্রিকেট খেলেছিলেন। পরবর্তীতে তিনি ক্লাবের আজীবন সদস্য মনোনীত হন।

১৯৯৮ সালে অস্ট্রেলিয়ান ক্রিকেট বোর্ড যা বর্তমানে ক্রিকেট অস্ট্রেলিয়া নামে পরিচিত সংস্থার সাধারণ ব্যবস্থাপক হিসেবে যোগ দেন। এর তিন বছর পর প্রধান নির্বাহী হিসেবে ম্যালকম স্পিডের স্থলাভিষিক্ত হন সাদারল্যান্ড।

তথ্যসূত্র 

অস্ট্রেলীয় ক্রিকেটার
১৯৬৫-এ জন্ম
জীবিত ব্যক্তি
অস্ট্রেলীয় ক্রিকেট প্রশাসক
অস্ট্রেলীয় প্রধান নির্বাহী
অস্ট্রেলীয় ক্রীড়া কর্মকর্তা
ভিক্টোরিয়ার ক্রিকেটার
মেলবোর্ন ক্রিকেট ক্লাবের ক্রিকেটার
মেলবোর্ন থেকে আগত ক্রিকেটার
বনশ্রী (অভিনেত্রী)

সাহিনা সিকদার বনশ্রী (জন্ম: আগস্ট ২৩, ১৯৪৪) একজন বাংলাদেশী চলচ্চিত্র অভিনেত্রী। তিনি ঢালিউডের অনেক চলচ্চিত্রে অভিনয় করেছেন। এবিসি রেডিওর জনপ্রিয় অনুষ্ঠান জীবনের গল্প-এর মাধ্যমে বনশ্রীর কথা নতুন করে সংবাদ মাধ্যমে ফিরে আসে।

জীবন
সাত বছর বয়সে তিনি শিবচর থেকে ঢাকায় চলে আসেন।সে সময় তার বাবা ঠিকাদারির কাজ করতেন। তার দুই বোন এবং এক ভাই রয়েছে। ছেলেবেলা থেকেই বনশ্রী সংস্কৃতি চর্চার প্রতি আকৃষ্ট ছিলেন ফলে একসময় উদীচী গণসাংস্কৃতিক সংগঠনের সাথেও যুক্ত হন। তিনি ভালো গান করতেন। এরপর অভিনয় শেখার জন্য যোগ দেন সুবচন নাট্য সংসদে। বিটিভির স্পন্দন অনুষ্ঠানে নিয়মিত আবৃত্তি করেছেন। এছাড়াও প্রায় দশটির মতো বিজ্ঞাপনচিত্রের মডেল হিসেবে কাজ করেছেন তিনি। সোহরাব-রুস্তম চলচ্চিত্রে ইলিয়াস কাঞ্চনের বিপরীতে অভিনয়ের মাধ্যমে বাংলা চলচ্চিত্রে তার অভিষেক ঘটে। এরপর নেশা, মহাভূমিকম্প, প্রেম বিসর্জন, ভাগ্যের পরিহাস ইত্যাদি চলচ্চিত্রে একনাগাড়ে অভিনয় করেন। চলচ্চিত্র ছেড়ে দেয়ার পর আর্থিক অনটনের কারণে বর্তমানে তিনি ঢাকার শাহবাগের ফুল মার্কেটে ফুলের ব্যবসা করেন।

চলচ্চিত্রের তালিকা 
 সোহরাব-রুস্তম
 নেশা
 মহাভূমিকম্প
 প্রেম বিসর্জন
 ভাগ্যের পরিহাস

পুরস্কার এবং সম্পাননা
বর্তমানে বনশ্রীর আর্থিক অবস্থার অবনতি ঘটায় প্রধানমন্ত্রী শেখ হাসিনা তাকে বিশ লক্ষ টাকার অর্থিক সহায়তা প্রদান করেন।

তথ্যসূত্র

১৯৪৪-এ জন্ম
জীবিত ব্যক্তি
বাংলাদেশী অভিনেত্রী
বাংলাদেশী নাট্য অভিনেত্রী
বাংলাদেশী চলচ্চিত্র অভিনেত্রী
লতা-পারুল

লতা-পারুল বা নীল-পারুল বা রসুন্ধি বা পারুল লতা (), (বৈজ্ঞানিক নাম: Mansoa alliacea), একটি বিগনোনিসি পরিবারের লতা জাতীয় উদ্ভিদ। এটি উত্তর দক্ষিণ আমেরিকার স্থানীয় প্রজাতি এবং মধ্য আমেরিকা ও ব্রাজিলে বিস্তার লাভ করেছে।  অনেকগুলো বড় বড় থোকায় এদের হালকা-বেগুনী বর্ণের ফুল ফোটে। এদের পাতায় রসুনের গন্ধ থাকায় এদেরকে রসুন্ধি নামেও ডাকা হয়। কলমে চাষ করা যায়। শিকড় থেকেও চারা গজায়। বহু কবিতায় এই ফুলের নাম এসেছে।

বিস্তৃতি
লতা-পারুল বিদেশে, বিশেষত উপযোগী জলবায়ুর দেশ (উদাহরণস্বরূপ) পুয়ের্তো রিকো, দক্ষিণ আফ্রিকা এবং ভারতে রপ্তানি করা হয়েছে। এটি ওয়েস্ট ইন্ডিজে চাষ করা হয়।

চিত্রশালা

আরও দেখুন

তথ্যসূত্র

দক্ষিণ আমেরিকার উদ্ভিদ
পুয়ের্তো রিকোর উদ্ভিদ
লতা
মাইকেল কাসপ্রোভিচ

মাইকেল স্কট কাসপ্রোভিচ (; জন্ম: ১০ ফেব্রুয়ারি, ১৯৭২) কুইন্সল্যান্ডের ব্রিসবেনে জন্মগ্রহণকারী সাবেক অস্ট্রেলীয় টেস্ট ক্রিকেটার। অস্ট্রেলিয়া ক্রিকেট দলে তিনি মূলতঃ ডানহাতি ফাস্ট বোলার ছিলেন। এছাড়াও কার্যকরী আউটফিল্ডার ও নিচেরসারির ব্যাটসম্যান মাইকেল কাসপ্রোভিচ খেলোয়াড়ী জীবনে বেশ সফলভাবে কাটিয়েছেন। ঘরোয়া ক্রিকেটে কুইন্সল্যান্ড দলে খেলেছেন। পাশাপাশি ইংরেজ কাউন্টি ক্রিকেটেও সফল ছিলেন তিনি।

খেলোয়াড়ী জীবন 
১৯৮৯-৯০ মৌসুমে সতের বছর বয়সে প্রথম-শ্রেণীর ক্রিকেটে কুইন্সল্যান্ড দলের পক্ষে তার অভিষেক ঘটে। ১৯৯০-৯১ মৌসুমে এআইএস অস্ট্রেলিয়ান ক্রিকেট একাডেমির বৃত্তি লাভ করেন। কুইন্সল্যান্ড দলে চমৎকার ক্রীড়াশৈলী প্রদর্শনের দরুন ১৯৯৬ মৌসুমে নিজ শহর ব্রিসবেনে ওয়েস্ট ইন্ডিজের বিপক্ষে তার টেস্ট অভিষেক ঘটে। কিন্তু তিনি তার প্রথম দুই টেস্টে কোন উইকেট পাননি। ফলে অস্ট্রেলিয়া দলে তিনি উপেক্ষিত হন। কুইন্সল্যান্ড ও ইংল্যান্ডের বিভিন্ন কাউন্টিতে তার অসাধারণ ক্রীড়াশৈলী জাতীয় দল নির্বাচকদের দৃষ্টিতে আসে। ২০০৪ সালে আন্তর্জাতিক ক্রিকেটে ফিরে এসে ব্রেট লি’র উপরে আসেন। এ বছরেই তিনি সফলতম সময় অতিক্রম করেন ও এক পঞ্জিকাবর্ষে ৪৭ উইকেট পান।

২০০৫ মৌসুমে ইংল্যান্ডের কাছে অ্যাশেজ হাতছাড়া করে অস্ট্রেলিয়া দল। এরফলে তিনি দল থেকে বাদ পড়েন ও ক্রিকেট অস্ট্রেলিয়া কর্তৃপক্ষ তার সাথে নতুন করে চুক্তিবদ্ধ হয়নি। এরপরও তিনি ২০০৫-০৬ ঘরোয়া মৌসুমে কুইন্সল্যান্ডের পক্ষে ধারাবাহিকতা অক্ষুণ্ন রেখে ৪৪ উইকেট দখল করেন। এরফলে দশমবারের মতো জাতীয় দলে পুনরায় অন্তর্ভুক্ত হন গ্লেন ম্যাকগ্রা’র স্থলাভিষিক্ত হয়ে ও ব্রেট লি’র নতুন বোলিং অংশীদার হন।

অবসর 
ইন্ডিয়ান ক্রিকেট লীগে মুম্বই চ্যাম্পসের প্রতিনিধিত্ব করেন। ১ মে, ২০০৭ তারিখে অস্ট্রেলিয়া ক্রিকেট বোর্ড চুক্তিবদ্ধ খেলোয়াড়দের তালিকা প্রকাশ করে যাতে তার নাম ছিল না। ৮ ফেব্রুয়ারি, ২০০৮ তারিখে সকল স্তরের ক্রিকেট থেকে অবসর নেন কাসপ্রোভিচ যা ১৬ ফেব্রুয়ারি থেকে কার্যকরী হয়।

তথ্যসূত্র

আরও দেখুন 
 ইয়ান হিলি
 স্টুয়ার্ট ক্লার্ক
 অ্যালেক বেডসার
 অ্যালান ডেভিডসন
 ১৯৯৮ আইসিসি নক-আউট ট্রফি

বহিঃসংযোগ 

HowSTAT! statistical profile on Michael Kasprowicz

১৯৭২-এ জন্ম
জীবিত ব্যক্তি
১৯৯৮ কমনওয়েলথ গেমসের ক্রিকেটার
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলিয়ার একদিনের আন্তর্জাতিক ক্রিকেটার
অস্ট্রেলিয়ার টুয়েন্টি২০ আন্তর্জাতিক ক্রিকেটার
অস্ট্রেলিয়ান ইনস্টিটিউট অব স্পোর্টসের ক্রিকেটার
এসেক্সের ক্রিকেটার
কুইন্সল্যান্ডের ক্রিকেটার
কমনওয়েলথ গেমসে রৌপ্যপদক বিজয়ী অস্ট্রেলীয়
গ্ল্যামারগনের ক্রিকেটার
মুম্বই চ্যাম্পসের ক্রিকেটার
লিচেস্টারশায়ারের ক্রিকেটার
পোলীয় বংশোদ্ভূত অস্ট্রেলীয় ব্যক্তি
আইসিএল বিশ্ব একাদশের ক্রিকেটার
ব্রিসবেন থেকে আগত ক্রিকেটার
কমনওয়েলথ গেমসের ক্রিকেটে পদক বিজয়ী
অস্ট্রেলীয় ক্রিকেট প্রশাসক
২০শ শতাব্দীর অস্ট্রেলীয় পুরুষ ক্রীড়াবিদ
২১শ শতাব্দীর অস্ট্রেলীয় পুরুষ ক্রীড়াবিদ